68500 शिक्षक भर्ती की लिखित परीक्षा परिणाम के जो प्रकरण रह-रहकर सामने आए या आ रहे हैं, वह अभ्यर्थियों को भले ही चौंकाते रहे हैं लेकिन, शासन व अन्य अफसरों को इस स्थिति की जानकारी पहले से थी। इसे संभालने का भी जतन किया गया लेकिन, तब तक काफी देर हो चुकी थी। अनुत्तीर्ण हुए 23 अभ्यर्थियों को उत्तीर्ण करार देकर सूची बेसिक शिक्षा परिषद को भेजना और दो अभ्यर्थियों के बिना परीक्षा में शामिल हुए उत्तीर्ण हो जाने से बचाव करने वाले सभी अफसर निरुत्तर हो गए थे।